open-index/open-wikipedia-markdown huggingface dataset:
'Abd al-Fattāḥ al-Burhān

**ʿAbd al-Fattāḥ ʿAbd al-Raḥmān al-Burhān** seu litteris Arabicis عبد الفتاح عبد الرحمن البرهان (natus anno 1960) est dux exercituum Sudaniae.

Natus ese censetur in oppido  provinciae Nili fluminis. Alumnus est academiarum militarium Sudanensis, Aegyptiae, Iordanensis. Limites Sudaniae aliquo tempore custodivit. In Sinas legatus militaris missus est. Legionem Sudanensem in Iemeniam anno 2015 inter alios Arabiae Sauditae socios conduxit. Praeses consilii militaris, Sudaniam omnem a die 12 Aprilis 2019 regit.

## Notae 
## Nexus externi 
* "Sudan's Burhan, from relative unknown to regional player" (3 Iunii 2019) apud *France24*

Categoria:Nati 1960
Categoria:Homines vivi
Categoria:Duces civitatum
Categoria:Milites Sudaniae
Categoria:Alumni Academiae Militaris Aegyptiae
Grudii

thumb|Tabula populorum Galliae ante 58 a.C.n. (nominibus Francogallicis)
**Grudii** fuerunt populus celticus Galliae Belgicae (secundum geographiam Romanorum ), cuius patronus fuit populus potens Nerviorum.

## De protohistoria 
*Grudii* nobis non cognoscuntur nisi e loco Caesaris in libri suo *De bello Gallico*. Hic sunt apud Ceutrones, Levacos, Pleumoxios, Geidumnosque sicut clientes Nerviorum finitimorum.

:"Itaque confestim dimissis nuntiis ad Ceutrones, Grudios, Levacos, Pleumoxios, Geidumnos, qui omnes sub eorum imperio sunt, quam maximas manus possunt cogunt et de improviso ad Ciceronis hiberna advolant nondum ad eum fama de Tituri morte perlata. Huic quoque accidit, quod fuit necesse, ut nonnulli milites, qui lignationis munitionisque causa in silvas discessissent, repentino equitum adventu interciperentur. His circumventis magna manu Eburones, Nervii, Aduatuci atque horum omnium socii et clientes legionem oppugnare incipiunt. Nostri celeriter ad arma concurrunt, vallum conscendunt. Aegre is dies sustentatur, quod omnem spem hostes in celeritate ponebant atque hanc adepti victoriam in perpetuum se fore victores confidebant."

Iulius Caesar, *De bello Gallico*, V, 39, 1–4 

## Notae 
## Fontes 
* Venceslas Kruta, *Les Celtes, Histoire et Dictionnaire*, prelis Robert Laffont, coll. « Bouquins », Lutetiae, 2000, (ISBN 2-7028-6261-6).
* John Haywood (intr. Barry Cunliffe, trad. Colette Stévanovitch), *Atlas historique des Celtes*, prelis Autrement, Lutetiae, 2002, (ISBN 2-7467-0187-1).

## Nexus externi 
* Bibliographia de Celtis et Bibliographia de mythologia celtica apud Vicipaediam Francogallicam

Categoria:Gentes Galliae antiquae
Categoria:Celtae
Služátky

Est et villa Služátky municipium (obec) in Havlíčkův Brod dolor in in Cechia Vysocina de Regio.

Municipium operit area quadrata chiliometrorum 3.07 (1.19 mi sq), et habet in CLVIII population (ut in I Ianuarii MMIX).

Služátky iacet circiter XIV chiliometrorum (IX mi) a septentrione et occidente Broda Germanica, km XXXV (XXII mi X) septentrionis Jihlava et LXXXVI km (mi LIII) Praga de Eurum spectant.

## Nexus externi
* Czech Statistical Office: Municipalities of Havlíčkův Brod District

Categoria:Urbes Cechiae
Categoria:Condita saeculo 16
Catacecaumene

**Catacecaumene**, Graece ἡ Κατακεκαυμένη "regio combusta", Turcice *Kula Tepeleri*, est pagus rupestris provinciae Magnesiensis ad Sipylum et regionis antiquae Lydiae in Turcia occidentali. Nomen Graecum, Latine etiam usitatum, ad naturam vulcanicam refert. Pagus omnis curiose a geographo antiquo Strabone describitur. Ibi parvi montes tres recenter igniferi in terra fere deserta, nigris sparsa saxis, eminentes, haud longe ab urbe  distant.

thumb|Monticulus ignifer regionis Catacecaumenae
Mons recentissimus, nomine *Çakallar Tepe*, ab aliis hodie aquis *Demirköprü* separatus, ad litus occidentale huius lacus iacet. Qui mons annis fere 25&nbsp;000 a.p. ignes proiecisse censetur, ab illis hominibus observatus quorum vestigia, in cineribus novis impressa, sub monte reperta sunt. Qui fortasse eruptionem depinxerunt: repertus enim imaginis praehistoricae, montem igne vomentem ut videtur monstrantis, ibidem in pariete speluncae *Kanlıtaş* exaratae, anno 2011 nuntiatus est. 

## Notae 
## Bibliographia 
thumb|Culmina rupestria regionis Catacecaumenae
* G. Akbulut, "Volcano Tourism in Turkey" in Patricia Erfurt-Cooper, ed., *Volcanic Tourist Destinations* (Berolini: Springer, 2014) pp. 88-102 
* E. Akdeniz, "Some evidence on the first known residents of Katakekaumene (Burned Lands)" in *Mediterranean Archaeology and Archaeometry* vol. 11 (2011) pp. 69‐74
* "Catacecaumene" in 
* Inan Ulusoy et al., "Volcanic eruption eye-witnessed and recorded by prehistoric humans" in *Quaternary Science Reviews* vol. 212 (2019) pp. 187-198
* Henry Stephens Washington, *The volcanoes of the Kula Basin in Lydia: inaugural dissertation*. Novi Eboraci, 1894 Textus apud *Internet Archive*

## Nexus externi 
* "Kula Volcanic Unesco Global Geopark" apud *UNESCO*

Categoria:Montes igniferi
Categoria:Montes Turciae
Categoria:Regiones Turciae
Categoria:Lydia
Bellomontum (Texia)

**Bellomontum** (vulgo *Beaumont*) est urbs civitatis Texiae in Civitatibus Foederatis sita. Quae urbs est sedes comitatus Jefferson. Portum in flumine Neches habet, qui est omnium Civitatum Foederatarum quartus in megagrammatibus. Ad orientem Hustoniae 137 chiliometra iacet. In censu recentissimo hominum 117&nbsp;267 ibi habitabant.

Urbs anno 1835 condita est, sed petroleo invento anno 1901 situ campi Spindletop citius supercrevit. Haec inventio industriam petrolei in Texia coepit.

## Notae 
## Bibliographia 
* Isaac, Paul. "Beaumont, Texas". The Handbook of Texas Online.
* Linsley, Judith Walker; Rienstra, Ellen Walker; Stiles, Jo Ann.  *Giant under the Hill: A History of the Spindletop Oil Discovery at Beaumont, Texas, in 1901* (Austin: Texas State Hist. Assoc., 2002).

## Nexus externi 
* Urbs Bellomonti 
*Portus Bellomonti 

Categoria:Urbes Texiae
Journey into Space

***Journey into Space*** (scil. Latine *Iter ad Stellas* aut *ad Caelum*) fuit opus radiophonicum Britannicum in sermone Anglico, ab BBC Radio emissum primo inter annos 1953 et 1956. Programma scriptum est ab Carolo Chilton (1917-2013). Hodie episodia emituntur ab BBC Radio 4. 

Sunt series tres in opere, in quibus narrantur expeditiones Consortiatarum Nationum ad Lunam et Martem. Etiamsi scriptae sunt historiae in decennio post 1950, sunt res inter 1965 et 1973 gestae.
****Journey to the Moon*** (L: *Iter ad Lunam*), emissa anno 1953. Narrat de primo traiectu ad Lunam anno 1965, et de periculis ab astronautis inventis. Seriei casetophona originalia deleta sunt, et tunc anno 1958 recreatur sub nomine *Operation Luna* (L: *Missio Lunaris*).
****The Red Planet*** (L: *Planeta rufus*), emissa anno 1954. Narrat de itinere et exploratione planetae Martis anno 1971.
****The World in Peril*** (L: *Mundus in Periculo*), emissa anno 1955, in qua Martiani in navibus volantibus Tellurem invadunt anno 1973.

## Personae
*Journey into Space* habet personas quattuor principales:
*Capitaneus Andreas Morgan ('Jet' nuncupatus), dux expeditionum, actus ab Andrea Faulds histrione Anglico.
*Medicus astronauta, Doctor Daniel Matthews, actus ab Guidone Kingsley histrione Americano.
*Ingeniarius Stephanus Mitchell, actus ab Bruce Beeby et Donaldo Sharp.
*Peritus radiophonicus Lemuel Barnett, actus ab Alfredo Bass et Davide Kossof.

*BBC Radio 4
*My First Planet

## Nexus externi
*Libelli a BBC publicati de seriebus radiophonicae 
** *Operation Luna*
** *The Red Planet*
** *The World in Peril*

Categoria:Series radiophonicae
Categoria:BBC
Tuba radiorum X

**Tuba radiorum X** sive **tuba Roentgeniana** est tuba, aere carens, cum vacuo et duobus electrodis, quae e tensione electrica alta radios X (Roentgentianos radios) et, imprimis, calorem generat. 
thumb|400px|Tuba radiorum X.

## Physica 
thumb|Tuba radiorum X. C = kathodus, A = anodus, X = radii X.
Roentgeniani radii in tuba Roentgeniana generantur: Intra tubam cum vacuo duo electroda locata sunt: Kathodus candens (K) et anodus (A). Cum applicatione campi electrici tensionis altae (e. g. 50 kV) electrones celerissime ab kathodo candente currunt ad anodum, quo contra anodum obliquum illidentibus, effectibus mutuis inter electrones et materiam anodi (per exemplum: Volframium) causa, calor et Roentgeniani radii oriuntur. Illuc, loco anodi, Roentgeniani radii duobus formis, summa radiis characteristicis enim et radiis frenariis, liberantur.

* Scanner radiis X operans

Categoria:Radiologia
Categoria:Radiatio electromagnetica
Rumina

**Rumina** est dea Latina. Bernardus de Monte-Falconis sic de illa: "Rumina sive Rumilia seu Rumia dea illa erat quae mammis quas infantes sugebant preaeerat. Rumina seu Rumilia, nam utroque modo scriptum occurrit ex *Ruma* dicta fuit, quae vox mammam antiquitus significabat. Cum illi sacrificabatur, lacte victimae aspergebantur. ".
Augustinus, *De civitate Dei*, VII, 11 illam adiutricem esse Iunonis scribit: *"propter illud* (sc. "mammam dare animalibus") Iuppiter *Ruminus appellatus est. Nolo dicere, quod animalibus mammam praebere sugentibus magis Iunonem potuit decere quam Iouem, praesertim cum esset etiam diua Rumina, quae in hoc opus adiutorium illi famulatumue praeberet."*
Varro scribit deae fuisse sacellum non longe a Fico ruminali, sub Palatino monte.

## Plura legere si cupis
*Francesca Prescendi, "Réflexions sur le polythéisme romain au prisme d’une petite divinité : Rumina, la déesse de la mamelle allaitante" in *Dieux de Rome et du monde romain en réseaux*, Ausonius, 2021: 153-164
*Rumina in William Smith, *A dictionary of greek and roman antiquities* III, London, Murray, 1895. 
* Vox *ruma* in A. Ernout - A. Meillet, *Dictionnaire étymologique de la langue latine*, Paris, Klincksieck 1985 4ed..

## Notae 
Categoria:Religio Romana
The Four Seasons

thumb|"Aula cisternae" apud ganeam *The Four Seasons*
***The Four Seasons*** (nomen Anglicum, scilicet "Quattuor stationes anni") fuit popina sellariola Manhatae in urbe Novo Eboraco anno 1959 condita. Ab hoc anno in via quinquagesima secunda orientali ad numerum 99 stetit sub aedificio Seagram, eodem anno architectis Ludovico Mies van der Rohe et Philippo Johnson exstructo. Ibi usque in diem 16 Iulii 2016 manebat. Quo die clausa, syngrapha conductionis non renovata, apud numerum 42 viae quadragesimae nonae orientalis, aulis minoribus, anno 2018 iterum aperta, usque in diem 11 Iunii 2019 acta est.

thumb|Triclinium privatum
Iussu Phyllidis Lambert ganea ipsa ab eisdem architectis ornata est quibus omne aedificium Seagram, praecipue a Philippo Johnson. Instrumentum domesticum Ada Ludovica Huxtable maritusque Garth Huxtable designaverunt, supellectilia autem Eero Saarinen, Hans Wegner, alii. Marcus Rothko commissionem picturarum muralium suscepit atque postea renuntiavit: picturae, quas iam confecerat, hodie Londinii in pinacotheca Tate, Tokii in Museo Kawamura, Vasingtoniae in pinacotheca artium nationali ostentantur. Statua a Ricardo Lippold, picturae murales a Iacobo Rosenquist factae aulas ganeae ornabant necnon aulaeum scaenicum a Paulo Picasso anno 1919 pro  creatum.

A principio consiliarius de re coquinaria fuit Iacobus Beard ganeo; ille usum ciborum quaque statione anni maturescentium suasisse fertur. Popina minus coquinae, maius ornationis frequentationisque gratia laudabatur; vischium ibi non convivis dilectissimum, potius e quo patroni lucrum derivaverit, a servis proponebatur. Culinam nihilominus coquus Iosephum Renggli ab anno fere 1976 rexit, ex Helvetia ortus. Qui fercula salutariora ab anno 1984 proposuit et opere *The Four Seasons Spa Cuisine* commemoravit. Renggli anno 1990 dimissus est.

## Notae 
## Bibliographia 
thumb|Instrumentum domesticum ganeae *The Four Seasons*
* 
* Craig Claiborne, "Dining in Elegant Manner; Four Seasons Termed Spectacular Both in Decor and Menu" in *New York Times* (2 Octobris 1959)
* 
* Christina Ohly Evans, "Four Seasons decor under the hammer" in *How To Spend It* (14 Iulii 2016)
* Jason Farago, "A man for Four Seasons: my goodbye to New York's modernist cathedral" in *The Guardian* (13 Iulii 2016)
* 
* 
* 
* Jonathan Jones, "Feeding fury" in *The Guardian* (7 Decembris 2002) (de picturis Marci Rothko)
* Tom Margittai, Paul Kovi, *The Four Seasons*. Novi Eboraci: Simon & Schuster, 1980
* Martin Pengelly, "New York's Four Seasons Restaurant to close less than a year after reopening" in *The Guardian* (8 Iunii 2019)
* Holly Peterson, "The Four Seasons: A Brief History of the Most Important Restaurant In New York" in *Town & Country* (8 Aprilis 2016)
* 

## Nexus externi 
Categoria:Popinae Novi Eboraci
Categoria:Manhata
Categoria:Constituta 1959
Antti Rinne

**Antti Juhani Rinne** (Helsingiae natus die 3 Novembris 1962) est politicus Finniae.

Alumnus est universitatis Helsingiensis ubi iuribus studuit. Ab anno 2002 usque in 2014 praeses fuit trium collegiorum operariorum. Die 9 Maii 2014 praeses electus est factionis socialis democraticae. A die 6 Iunii eiusdem anni minister a vectigalibus meruit, primis ministris successivis Jyrki Katainen et Alexandro Stubb, usque ad 29 Maii 2015. Ab eodem anno legatus est parlamento Finnico, cui die 24 Aprilis 2019 praeses electus est. Factione sua in comitiis nationalibus anni 2019 victrice, die 6 Iunii huius anni primus minister Finniae fit, antecessore Juha Sipilä.

## Bibliographia 
* Herbert Geyer, "Schluss mit der Sparpolitik in Finnland" in *Wirtschaftsblatt* (12 Maii 2014)

## Nexus externi 
* 
* "Antti Rinne appointed as Finland's new PM" (6 Iunii 2019) apud *Yle Uutiset*

Categoria:Nati 1962
Categoria:Homines vivi
Categoria:Politici Finniae
Categoria:Ministri vectigalium
Categoria:Gubernatores civitatum
Categoria:Alumni Universitatis Helsingiensis
Nīčīrvān Īdris Bārzānī

**Nīčīrvān Īdris Bārzānī** seu litteris Arabicis نيجيرفان بارزاني (Barzan in urbe provinciae Arbelensis natus die 21 Septembris 1966) est politicus Carduchiae Iracensis.

[thumb|upright=1.25|Nīčīrvān Bārzānī cum [Gulielmus Hague|Gulielmo Hague ministro rerum externarum Britanno anno 2014 pictus]]
Filius est  legati et nepos  politici. In regione nativa educatus, anno 1975 cum patre et familia exsilium petivit in Irania, ubi ab anno 1984 universitatem Teheranensem frequentavit, sed, patre subito anno 1987 mortuo, in Iracam reditus est. Ibu iam ab anno 1989 in rebus politicis agens, bis primus minister Carduchiae Iracensis meruit, a die 1 Martii 2006 ad 31 Augusti 2009, iterum a die 7 Martii 2012 usque in diem 31 Maii 2019. Hoc mense praeses eiusdem regionis electus est, antecessore Masʿūd Barzānī.

## Bibliographia 
* "Interview: Nechervan Idris Barzani" in *Middle East Intelligence Bulletin* vol. 4   no. 10 (Octobri 2002)

## Nexus externi 
Categoria:Homines vivi
Categoria:Nati 1966
Categoria:Incolae Carduchiae
Categoria:Politici Iracae
Categoria:Alumni Universitatis Teheranensis
Categoria:Gubernatores provinciarum
Ioannes Bowlby

**Ioannes Bowlby** (die 26 Februarii 1907 natus, mortuus 2 Septembris 1990) fuit Britannicus psychologus, psychiatricus, psychanalyticus, et ethologiae peritus. Perclari sunt tractatus sui profectionis infantium atque theoriae adstrictionis. Una cum Maria Ainsworth et Iacobus Robertson evolutionem coniunctiorum strictarum intimarumque in totius vitae cursu, velut mutationes earum, investigabat.

Anno 1940 psychiatricus fuit, post secundum bellum mundanum partem psychotherapiae infantium valetudinario *Tavistock* struxit. Iam anno 1944 tractatum *de quadraginta quattuor iuvenilibus furibus* divulgavit, quo separationes praematuras a matribus momenta habuisse demonstravit.

## Notae 
* Cognatio
* Mater / Pater

Categoria:Incolae Britanniae
Categoria:Psychologi
Franciscus Calvert

**Franciscus,** vulgo *Frank,* **Calvert** (1828–1908) fuit idioticus archaeologus Anglicus, qui exsul munus consulare Britannicum in regione Mediterranea orientali sustinebat. Tumulum ad Hisarlik (ad situm Troiae, urbis antiquae) excavare coepit septem annos ante Henricum Schliemann ibi adventum.

## Bibliographia
*Allen, Susan Heuck. 1999. *Finding the Walls of Troy: Frank Calvert and Heinrich Schliemann at Hisarlik.* Berkeleiae: University of California Press. ISBN 0520208684.
*Arrieta, Julio. 2013. *El otro descubridor de Troya.* ElCorreo.com, 12 Iulii.
*Flügge, Manfred. 2001. * Heinrich Schliemanns Weg nach Troja: Die Geschichte eines Mythomanen.* Monaci.
*Hertel, Dieter. 2003. *Troya.* Matriti: Acento. ISBN 84-483-0737-2.
*Zangger, Eberhard. 1994. *Ein neuer Kampf um Troia: Archäologie in der Krise.* Monaci: Knaur.

## Nexus externi
**The Consular Calverts.*

Categoria:Archaeologi
Categoria:Archaeologi Britanniae
Categoria:Ilium
Megagramma

**Megagramma,** sive **tunna**, est mensura massae.  Unum megagramma (1 Mg) est etiam mille chiliogrammata (1000 kg) et decies centena milia grammatum (1&thinsp;000&thinsp;000 g).

## Notae
## Nexus externi
*NIST Special Publication 811, *Guide for the Use of the International System of Units (SI).*

Categoria:Physica
Categoria:Unitates physicae
Thich Quang Duc

[thumb|[Monumentum pro veneratione Thich Quang Duc]]
**Thích Quảng Đức** (natus anno 1897 et mortuus immolatione die 11 Iunii 1963) est sangha Buddhista Mahayana Vietnamus.

Oppressus sub Discrimen Buddhisticum anni 1963, sibi mortem conscivet ab immolatione cum benzino contra regimen dictatura Ngô Đình Nhu Vietnamiae Meridionalis.

Photographia immolationis suae, Malcolmus Browne Praemium Pulitzeranum acquisit anno 1964.

*Alicia Herz
## Nexus externus 
*Situs publicus monastrii Buddhista

Categoria:Viri
Categoria:Incolae Vietnamiae
Categoria:Homines qui sibi mortem consciverunt
Categoria:Nati 1897
Categoria:Mortui 1963
Praenectarium

**Praenectarium** est systema stratigraphicum et periodus geologica Lunae. Abhinc 4&nbsp;533 milies milium annorum incepisse (tempus originis Lunae), 3&nbsp;920 milies milium terminavisse censetur, insequente aevo Nectario. Hoc aevo pelves antiquiores, e.g. pelvis Polus Australis–Aitken, constitui censentur.

## Notae 
## Bibliographia 
* "Pre-Nectarian System" in Don Wilhelms, *Geologic History of the Moon* (U.S. Geological Survey Professional Paper 1348, 1987) ~

Categoria:Aeva geologica lunaria
Nectarium

[thumb|[Mare Nectaris a speculatro *Lunar Reconnaissance Orbiter* pictus]]
**Nectarium** est systema stratigraphicum et periodus geologica Lunae. Abhinc 3&nbsp;920 milies milium annorum incepisse, 3&nbsp;850 milies milium terminavisse censetur, antecedente aevo Praenectario, insequente Imbrio. Hoc aevo Mare Nectaris constitui censetur, e quo aevum nominatur.

## Notae 
## Bibliographia 
* "Nectarian System" in Don Wilhelms, *Geologic History of the Moon* (U.S. Geological Survey Professional Paper 1348, 1987) ~

Categoria:Aeva geologica lunaria
Pelvis Polus Australis–Aitken

thumb|Forma pelvis Polus Australis–Aitken in imagine ulterioris faciei Lunae delineata
**Pelvis Polus Australis–Aitken** est depressio lata et profunda in superficie illius faciei lunaris quae a Tellure non videtur. Depressio ovoides a polo, extremitate australi, usque ad craterem minorem Aitken, extremitate boreali, extendit. Relictum esse censetur crateris illisionis lunae et omnis systematis solaris maximi, aevo praenectario annos plures quam 3&nbsp;900&nbsp;000&nbsp;000 a.p. facti. Vestigia gravia meteoritae vel asteroidis, cuius lapsu crater factus est, sub pelvi etiam hodie latent.

Natura huius pelvis a D. E. Wilhelms et collegas iam intellecta est. Forma et profunditas praecipue in operibus Pauli Spudis patefactae sunt explorationis gratia speculatri spatialis Clementine Speculatrum Sinense Chang'e 4 die 3 Ianuarii 2019 ad craterem Von Kármán in hac regione ad specimina mineralium adprehenda advenit.

## Notae 
## Bibliographia 
[thumb|Montes pelvi Polus Australis–Aitken circumdati: photographema speculatri [Apollo 8|Apollinis 8]]
* A. C. Cook et al., "Lunar polar topography derived from Clementine stereoimages" in *Journal of Geophysical Research* vol. 105 (2000) pp. 12023-12033
* D. P. Moriarty, C. M. Pieters, "The Character of South Pole-Aitken Basin: Patterns of Surface and Subsurface Composition" in *Journal of Geophysical Research: Planets* vol. 123 (2018) pp. 729–747
* Noah E. Petro, Carlé M. Pieters, "Surviving the heavy bombardment: Ancient material at the surface of South Pole-Aitken Basin" in *Journal of Geophysical Research* vol. 109 (2004)
* R. W. K. Potter et al., "Constraining the size of the South Pole-Aitken basin impact" in *Icarus* vol. 220 (2012) pp. 730–743
* P. D. Spudis, *The Geology of Multi-Ring Impact Basins*. Novi Eboraci: Cambridge University Press, 1993
* P. D. Spudis, J. J. Gillis, R. A. Reisse, "Ancient Multiring Basins on the Moon Revealed by Clementine Laser Altimetry" in *Science* vol. 266 (1994) pp. 1848-1851 Epitome

## Nexus externi 
* "Mass anomaly detected under the moon's largest crater" (10 Iunii 2019) apud *Phys.org*
* "Searching for water in the Aitken Basin"
* Ian Garrick-Bethell, Katarina Miljković, "Age of the Lunar South Pole-Aitken Basin" in *Lunar and Planetary Science Conference 2018*

Categoria:Topographia lunaris
Categoria:Crateres (topographia astronomica)
Laca

thumb|Laca

**Laca** (Francogallice: *Laeken*, Batavice: *Laken*, aliud nomien: *Lacum*) est vicus qui pars est urbis Bruxellarum et regionis Bruxellanae in Belgica.

Laca erat commune usque ad annum 1921.

## Notae 
* Atomium
* Regio Bruxellana
* Communia regionis Bruxellanae
* Heembeke superior et inferior

## Nexus externi 
Categoria:Laca
Categoria:Bruxellae (regio)
Categoria:Loci habitati Belgicae
Bertrandus Potts

'*Bertrandus *Bertram* Potts*' (natus anno 1895, mortuus die 2 Ianuarii 1994 Lower Hutt in Nova Zelandia) fuit esperantista inde ab anno 1912. Uxor eius erat annos LVIII Maria E. Potts (1897-1993).

## Actiones in Esperanticis 
Praefuit annis inter 1938 et 1948 "Consociationi esperantistarum Novae Zelandiae" (Novzelanda Esperanto-Asocio), antequam eum praesidem honorarium in perpetuum declararent. Periodicum consociationis annis inter 1944 et 1964 disponebat moderabaturque. Annis inter 1956 et 1957 iter fecit in Europam praelegendi caussa de Novae Zelandiae praehistoria undecim ad locos.

## Opera 
Membrum perpetuum Universalis Societatis Esperanticae fuit et plures annos delectus specialis. Totius orbis Zamenhofiani idiomatis asseclae libros eius alti aestimati sunt. Edidit anthologiam *Progress Esperanto Reader* (1940), fabulas *Nokto da timo* (1971), *La nova butikisto de Nukugaia k. a. noveloj* (1978) et *Kaverno apud la maro* (1983). Mentionis digna est opus educatorium *Facila skeĉalbumo* (1984), mythistoria conversa *Infanoj de la malriĉuloj* Ioannis A. Lee (1972) et *Poezia bukedo por geknaboj de la mondo* (1978).

## Bibliographia 
### Opera in originali versione Esperantica 
* *Nokto da timo* (Dansk Esperanto Forlag, 1971)
* *Poezia bukedo por geknaboj de la mondo* (Amo-Akademio, 1978; editio altera: Fonto, 2016)
* *La nova butikisto de Nukugaia, kaj aliaj noveloj* (La Laguna, 1978)
* *Kaverno apud la maro*, historiunculae (Stafeto, 1983)
* *Facila skeĉalbumo*, 100 mallongaj skeĉoj por legado aŭ prezentado (Fonto, 1984)

### Conversiones 
* *Infanoj de la malriĉuloj*, Ioannis A. Lee (Sennacieca Asocio Tutmonda, 1972) [cui titulus orginalis hic: *Children of the Poor*, 1934]

### Tractatio 
* Praefactio ad *Kien la poezio?*, de Brendon Clark (Esperanto Pub., 1957)

## Nexus externi 
### Opera apud Vicifontem 
* La Murmurantaj Pinoj
* La Kanto kaj la Floro
* Mirinda Printempo
* La Matena Roso

Potts
Potts
Hembecca superior et inferior

**Hembecca** **superior et inferior** (aliud nomen: **Heembeke superior et inferior**, Francogallice et Batavice: *Neder-Over-Heembeek*) est vicus qui pars est urbis Bruxellarum et regionis Bruxellanae in Belgica.

Ante 1814, erant duo communia: Hembecca superior et Hembecca inferior.

Hembecca superior et inferior erat commune usque ad annum 1921.

## Notae 
* Regio Bruxellana
* Communia regionis Bruxellanae
* Laca

## Nexus externi 
Categoria:Bruxellae
Categoria:Bruxellae (regio)
Categoria:Loci habitati Belgicae
Iumentum

[thumb|[Protelum boum in Nova Cambria Australi lanam trahens]]
[thumb|[Iugum equorum plaustrum trahens]]
**Iumentum** est animal quadrupes maius, ex eorum genere quibus homines utuntur ad gerendum trahendumve, ut equi, muli, boves, asini, cameli. Inter alia, iumenta adhibentur ad homines vehendos, ad terram arandam, ad molas vertendas.

## Nexus interni 
* Iugum

## Nexus externi 
Categoria:Agricultura
Categoria:Animalia
King Street Junior

***King Street Junior*** (scil. Latine: *Schola primaria viae Regis*) est fabula radiophonica Britannica in Anglico sermone a BBCinter annos 1985 et 1998 emissa. Continuatio seriei, nomine ***King Street Junior Revisited*** emissa est inter annos 2002 et 2005. Hodierne, fabulas BBC Radio 4 emittet. Fabulae narrant de vitis magistrorum et discipulorum apud scholam quamdam primariam ficticiam in loco ignoto Angliae. Auctor fabularum est Iacobus Eldridge, qui ipse fuit magister scholaris.

Fuerunt series decem in parte prima historiarum. In parte secunda fuerunt series quattuor. Numerus episodiorum omnium est centum, et in historia ultima magistri et alumni centennarium scholae celebrant.

## Personae
### Fabulae primae
Actae inter annos 1985 et 1998. Hoc in ultimo anno Iacobus Grout, qui agit rectorem Haroldum Beeston, emeritus est post series decem.
*Iacobus Grout agit Haroldum Beeston, caput et rectorem scholae.
*Petrus Davidson agit magistrum Ericum Brown.
*Carolus Howman agit magistrum Philippum Sims.
*Thomas Watson agit magistrum Fridericum Holliday.
*Margarita John agit secretariam Dorotheam Stone.
*Vivianna Martin agit magistram musicae Lillianam Rudd.
*Paulus Copley agit magistrum Galfridum Long.
*Marlena Sidaway agit magistram Guendolinam Lewis.
*Deirdre Costello agit magistram Iohannam Patterson.

### Continuatio posterior
*Carolina Pickles agit magistram Devon.
*Michael Cochrane agit magistrum Maxwell.
*Janice Acquah agit secretariam Khan.
*Iacobina Beatty agit magistram Reid.
*Theresia Gallagher agit magistram Featherstone.

## Bibliographia
*Eldridge, I. 2006. *King Street Junior – The Inside Story*. Londino.
*Fisher, R.; Harris, A. & Jarvis, C. 2008. *Education in Popular Culture: Telling Tales on Teachers And Learners*. Londino.

**The Archers*
*''Old Harry's Game*
**The Navy Lark*
**My First Planet''
*BBC Radio 4

## Nexus externi
*Index episodiorum 
*Locus proprius seriei 

Categoria:Series radiophonicae
Categoria:BBC
Categoria:Incepta 1985
Stillfried

**Stillfried an der March**, i.e. ad ripam dextram fluminis Mari iacens, est oppidum parvum Austriae inferioris. Fuit olim municipium a se ipsum ubi ab anno 1355 nundinae tenebantur. Hodie pars est municipii Angern an der March. In his locis homines iam ab aevo palaeolithico habitabant. Castra collina aetatis ferreae (culturae La Tène) occidenti versus eminent. Via succinea, per vallem Mari fluminis descendens, haec castra transivit. Recentius via ferrea septentrionalis Imperatoris Ferdinandi, quae a Vindobona Brunam usque tendit, ab anno 1839 Stillfried percurrit.

## Bibliographia 
thumb|Ecclesia S. Georgii oppidi Stilllfried, moeniis mediaevalibus circumdata
* Andreas G. Heiss et al., "The Hoard of the Rings. “Odd” annular bread-like objects as a case study for cereal-product diversity at the Late Bronze Age hillfort site of Stillfried (Lower Austria)" in *PLOS One* (5 Iunii 2019)
* J. Szilvássy, H. Kritscher, "Preparation, reconstruction and interpretation of seven human skeletons from the late Bronze age (urn-field-culture) found at a storage pit in Stillfried/March, lower Austria" in *Anthropologischer Anzeiger* vol. 49 (1991) pp. 303-324 Epitome

## Nexus externi 
[thumb|Ossa familiae saeculo fere IX a.C.n. sepulta, ad Stillfried effossa ([Museum Historiae Naturalis Vindobonensis)]]

* *Museum Stillfried: Zentrum der Urzeit* (situs publicus)

Categoria:Loci habitati Austriae
Categoria:Loci archaeologici Austriae
Categoria:Loci habitati Celtarum
Categoria:Castra collina
Psalmus 49

[thumb|Versio Graeca versuum 11–18 (12–19) psalmi 49 (48) in [Codex Sinaiticus|Codice Sinaitico]]
[thumb|Versus 15 a [Iacobus Tissot|Iacobo Tissot depictus: "Sicut oves in inferno positi sunt: mors depascet eos."]]
**Psalmus 49** (enumeratione Graeca **psalmus 48** dictus) libri Psalmorum verbis "**Audite haec, omnes**" incipit; etiam habet superscriptionem: "Magistro chori. Filiorum Core. PSALMUS" (sic in Nova Vulgata). In hoc psalmo stultitia divitiis confidendi tractatur.

## Verba psalmi 
Haec sunt verba psalmi 49 (48) ex versione vulgata Clementina:

1 In finem, filiis Core. Psalmus.
2 Audite haec, omnes gentes;
auribus percipite, omnes qui habitatis orbem:
3 quique terrigenae et filii hominum,
simul in unum dives et pauper.
4 Os meum loquetur sapientiam,
et meditatio cordis mei prudentiam.
5 Inclinabo in parabolam aurem meam;
aperiam in psalterio propositionem meam.
6 Cur timebo in die mala?
iniquitas calcanei mei circumdabit me.
7 Qui confidunt in virtute sua,
et in multitudine divitiarum suarum, gloriantur.
8 Frater non redimit, redimet homo:
non dabit Deo placationem suam,
9 et pretium redemptionis animae suae.
Et laborabit in aeternum;
10 et vivet adhuc in finem.
11 Non videbit interitum,
cum viderit sapientes morientes:
simul insipiens et stultus peribunt.
Et relinquent alienis divitias suas,
12 et sepulchra eorum domus illorum in aeternum;
tabernacula eorum in progenie et progenie:
vocaverunt nomina sua in terris suis.
13 Et homo, cum in honore esset, non intellexit.
Comparatus est iumentis insipientibus,
et similis factus est illis.
14 Haec via illorum scandalum ipsis;
et postea in ore suo complacebunt.
15 Sicut oves in inferno positi sunt:
mors depascet eos.
Et dominabuntur eorum iusti in matutino;
et auxilium eorum veterascet in inferno a gloria eorum.
16 Verumtamen Deus redimet animam meam de manu inferi,
cum acceperit me.
17 Ne timueris cum dives factus fuerit homo,
et cum multiplicata fuerit gloria domus eius:
18 quoniam, cum interierit, non sumet omnia,
neque descendet cum eo gloria eius.
19 Quia anima eius in vita ipsius benedicetur;
confitebitur tibi cum benefeceris ei.
20 Introibit usque in progenies patrum suorum;
et usque in aeternum non videbit lumen.
21 Homo, cum in honore esset, non intellexit.
Comparatus est iumentis insipientibus,
et similis factus est illis.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 49 in Liturgia horarum est *Vanitas divitiarum*.

"Ut autem foveatur oratio in lumine revelationis novæ, additur sententia Novi Testamenti vel Patrum, invitans ad orandum sensu christologico".

## Notae 
## Nexus externi 
* Psalmus 48 in versione Vulgata Stuttgartensi (iuxta Hebraicum)
* Psalmus 48 in Vulgata Clementina (versione Gallicana)
* Psalmus 49 in Nova Vulgata
* Psalmus 49 cum commentario Rashi 

Categoria:Liber Psalmorum
PSP (discretiva)

**PSP** potest esse:
* In neurologia:
** abbreviatura morbi paralysis supranuclearis progressivae
* In informatica
** abbreviatura verbi Anglici *PlayStation Portable*

## Pinacotheca 

Fasciculus:Steele-olszewski-richardson disease.jpg|IRM morbi PSP cum signo Colibri (in medio visibile imaginis)
Fasciculus:Sony-PSP-1000-Body.png|*PlayStation Portable*
Ioannes Mallinger

thumb|Ioannes Mallinger.
**Ioannes Mallinger** (natus Ostendae die 6 Iunii 1904; mortuus Bruxellis die 19 Aprilis 1982) fuit doctor in iure, advocatus Bruxellis, et scriptor librorum de Pythagora et Pythagorismo. Didicit ius in Universitate Catholica Lovaniensi; factus est postea advocatus Bruxellis.

Assecla doctrinae Pythagoricae complures libros de Pythagora scripsit, et se doctrinae eius divulgandae et propagandae dedit.

## Scripta Ioannis Malingeri 
[thumb|Dedicatio autographa Ioannis Mallinger pro architecto [:fr:Léon Van Dievoet|Leoni Divutio in libro cui titulus *Secrets ésotériques dans Plutarque*, anno 1947.]]
*''La Table d'Eméraude* (Bruxellis: C. Platounoff éd., 1930).
**Pythagore et les Mystères*, Paris, éditions Niclaus, 34, rue Saint-Jacques, dépositaire général pour la Belgique et la Hollande : Librairie veuve H. F. van de Graaf, 53, rue Malibran, Bruxelles, 1944 ; et ed. secunda, retractata et amendata (Lille: F. Planquart, 1974).
* *Notes sur les secrets ésotériques des Pythagoriciens* (Lutetiae: éditions Niclaus, 34, rue Saint-Jacques, dépositaire général pour la Belgique et la Hollande): Librairie veuve H. F. van de Graaf, 53, rue Malibran (Bruxellis: 1946).
* *Les secrets ésotériques dans Plutarque,* (Lutetiae: éditions Niclaus, 34, rue Saint-Jacques, dépositaire général pour la Belgique et la Hollande): Librairie veuve H. F. van de Graaf, 53, rue Malibran (Bruxellis: 1946).

## Bibliographia 
*Caillet, Serge. 1986. *Sâr Hieronymus et la F.U.D.O.S.I.* Lutetiae: Cariscript.
*Galtier, Gérard. 1994. *Maçonnerie Égyptienne, Rose-Croix et néo-chevalerie.'' Monaci: Ed. du Rocher.

Categoria:Alumni Universitatis Catholicae Lovaniensis (ante annum 1970)
Categoria:Eruditi Belgicae
Categoria:Iuris consulti
Categoria:Philosophi Pythagorei
Malum Discordiae

[thumb|upright=1.2|*[Discordia (dea)|Eris, dea discordiae, malum contentionis in Horto Hesperidum iactat.* Pictura Iosephi Mallord Gulielmi Turner (circa 1806).]]
[thumb|Malum discordiae [Barcinonae. Turris ad laevam est pars Casa Lleó Morera; aedificium tecto triangulari gradato est Casa Amatller; facies curva ad dextram est Casa Batlló.]]
**Malum Discordiae** (Graece μῆλον τῆς Ἔριδος) in mythologia Graeca est malum aureum quod Eris dea inter epulas deorum Peleos Thetidisque nuptiarum pro praemio pulchritudinis iactat, altercationem vanitatis causa inter Heram, Athenam, Aphroditenque excitans, quae contentio bellum Troianum demum movet. Qua pro causa, locutio *malum discordiae* vulgo significat nucleum vel animum argumenti, aut parvam rem quae disputationem vel altercationem ampliare potest.

## In cultura hodierna
Eixample in districtu Barcinonae est vicus qui malum discordiae (Hispanice *La manzana de la discordia*; Catalanice ''L'illa de la discòrdia*) vulgo appellatur. Quod nomen quattuor interpretationes architecturae modernisticae attingit: Casa Batlló Antonii Gaudí, Casa Lleó Morera Ludovici Domènech i Montaner, Casa Amatller Iosephi Puig i Cadafalch, Casa Mulleras Henrici Sagnier.

*Discordianismus
*Malum aureum
*Iudicium Paridis

## Notae
## Bibliographia
*Gall, Timothy L., et Susan B. Gall. 2006. *The Lincoln library of Greek & Roman mythology.* Lincoln Library Press. ISBN 978-0-912168-21-0.
*Hyginus. Capitulum 92. *Fabulae,* conv. Mary Grant. Propositum Theoi.
*Lucianus. The Judgement of Paris. [*Dialogues of the Gods.* Conv. H. W. & F. G. Fowler. http://www.theoi.com/Text/LucianDialoguesGods1.html#0 Propositum Theoi.
*Schweller, Randall L. 2014. *Maxwell's Demon and the Golden Apple: Global Discord in the New Millennium.'' JHU Press. ISBN 978-1-4214-1278-8. Google Books.

Categoria:Discordianismus
Categoria:Malus
Categoria:Mythologia Graeca
Pumpuang Duangjan

**Pumpuang Duangjan** vel litteris Thai พุ่มพวง ดวงจันทร์ (nata die 4 Augusti 1961; ad Phitsanulok die 13 Iunii 1992 mortua) fuit cantrix generum *luk thung,* musicaeque popularis.

## Discographia 
* *Nak Rong Baan Nok* (นักร้องบ้านนอก)
* *Noo Mai Roo* (หนูไม่เอา)
* *Kho Hai Ruai* (ขอให้รวย)
* *Som Tam* (ส้มตำ)
* *Nad Phop Na Ampoer* (นัดพบหน้าอำเภอ)
* *Take Ka Tan Phook Bo* (ตั๊กแตนผูกโบว์)
* *Anitja Tinger* (อนิจจาทิงเจอร์)
* *Aai Saang Neon* (อายแสงนีออน)

## Notae 
Categoria:Cantores Thailandiae
Categoria:Mulieres
Gregorius Cortesius

**Gregorius Cortesius** (Italice *Giovanni Andrea Cortese*, natus Mutinae anno 1483, mortuus Romae 21 Septembris 1548) fuit vir ecclesiasticus et eruditus Italicus aetatis litterarum renascentium. 

## Vita 
Ortus est familia nobili Mutinae. Primum Severum Varinum, Placentinum monachum Cisterciensem, praeceptorem habuit, qui puerum linguas latinam et graecam docuit. Deinde didicit utrumque ius apud universitatem patavinam, ubi doctor factus est. Tunc vocatus est Romam a Cardinali Ioanne Mediceo, qui postea fuit Leo papa decimus, ad audiendas causas. Quod munus tandem respuit, et regulam benedictinam professus est die 25 Martii 1508. Monachus fuit in monasterio Sancti Benedicti de Padolirone, non longe ab Mantua, cuius triginta annos post fuit abbas. Interim  praefuit monasteriis apud Lerinum insulam, S. Petri (Mutinae), S. Petri (Perusiae, a. 1528) et S. Georgii (Venetiis a. 1532). Cardinalis a papa Paulo tertio creatus est die 11 Iunii 1542.  Sepultus est Romae, in ecclesia Sanctorum Apostolorum anno 1584. Nonnulla scripta eius servantur.

## Fontes 
‘’Supplementum domni Placidi Romani et diaconi De Viris illustribus cænobii Casinensis’’ in *Patrologiae latina cursus completus ... series secunda*, Vol. 173 https://books.google.fr/books?id=Y5hBAAAAcAAJ&dq=Vir%20utriusque%20juris%20doctor%20et%20in%20divinis%20Scripturis%20valde%20insuructus&hl=fr&pg=PA1061#v=onepage&q=Vir%20utriusque%20juris%20doctor%20et%20in%20divinis%20Scripturis%20valde%20insuructus&f=false
‘’Vita Cardinalis Georgii Cortesii’’ (Italice) in ‘’Georgii Cortesii monachi casinatis S. R. E. e cardinalis omnia quae huc usque colligi potuerunt sive ab eo scripta sive ad illum spectantia’’, pars prima, Patavii, 1774 https://books.google.fr/books?id=iuyWTSTUxNUC&dq=Gregorii%20Cortesii&hl=fr&pg=PA11#v=onepage&q=Gregorii%20Cortesii&f=false.

## Notae 
Categoria:Incolae Italiae
Categoria:Humanistae
Categoria:Auctores Latini Renascentiae
Asqar Mamin

**Asqar Uzaqbai filius Mamin**, litteris Cyrillicis Асқар Ұзақбайұлы Мамин (Astanae natus die 23 Octobris 1965) est politicus Kazachstaniae. Alumnus est instituti ingeniariae civilis in urbe nativa et instituti oeconomici Plechanov Moscuensis. Primus minister Kazachstaniae a die 21 Februarii 2019 meret.

## Nexus externi 
* Vita olim apud *Caspian Forum* divulgata

Categoria:Nati 1965
Categoria:Homines vivi
Categoria:Ingeniarii
Categoria:Politici Kazachstaniae
Categoria:Ministri commeatus
Categoria:Gubernatores civitatum
Categoria:Alumni Instituti et Universitatis Oeconomicae Moscuensis
Categoria:Alumni institutorum et Universitatis Eurasianae Gumilëv
Theodorus Ribera

**Theodorus Ribera**, vulgo plene *Teodoro Javier Ribera Neumann* (Temuco in urbe natus die 25 Maii 1958) est iuris consultus et politicus Chiliae.

Alumnus est universitatum Chilensis et Herbipolensis. Legatus est parlamento Chilensi ab anno 1990 usque in 1998. Rector universitatis autonomae Chilensis ab hoc anno usque in 2011, iterum ab 2015 usque in 2019 meruit. Minister ab iustitia fuit a die 18 Iulii 2011 ad 17 Decembris 2012, praeside Sebastiano Piñera. Minister a rebus externis die 13 Iunii 2019 factus est, eodem rursus praeside.

## Nexus externi 
* Vita apud parlamentum Chilense

Categoria:Nati 1958
Categoria:Homines vivi
Categoria:Politici Chiliae
Categoria:Iuris consulti
Categoria:Ministri iustitiae
Categoria:Ministri rerum externarum
Categoria:Alumni Universitatis Chilensis
Categoria:Universitas Autonoma Chilensis
Reipublicae forma

[thumb|Prima [pagina *Leviathan* libri Thomae Hobbes.]]
**Reipublicae forma** est entitas politica quae agnosci potest. Grex definitur hominum quibus est identitas communis, qui fontes naturales adhibere possunt, et qui per unum ex nonnullis generibus hierarchiae institutionalizatae ordinantur. Reipublicae forma est rectio civitatis sui iuris vel subdivisionis eiusdem civitatis, vel alius hominum grex ad res gubernandas ordinatus (sicut collegium rectorum).

*Constitutio
*Corpus politicum
*Despotismus
*Dictator
*Gubernator
*Imperium
*Imperium nomadicum
**Kokutai*
*Libertas
*Monarchia
*Politeia
*Ratio politica

## Notae
## Bibliographia
*''Black's Law Dictionary.* 1968. Ed. 4a. West Publishing Company.  
*Ferguson, Yale, et Richard W. Mansbach. 1996. *Polities: Authority, Identities, and Change.* Columbiae Carolinae Meridianae: University of South Carolina Press.

## Nexus externi
**Dictionary of the History of Ideas.'' Analogia corporis politici.

Categoria:Gubernatio
Casimus Žomart Toqaev

**Casimus Žomart Kemel filius Toqaev** (Casachice Қасым-Жомарт Кемелұлы Тоқаев / Qasım-Jomart Kemelulı Toqayev, Almatae natus die 17 Maii 1953) est legatus et politicus Kazachstaniae.

Filius est philologae Turar Šabarbaeva scriptorisque Kemel Toqaev. Alumnus est instituti Coniunctionum Internationalium Moscuensis et recentius universitatis Linguarum Culturarumque Pechinensis. Minister rerum externarum Kazachstaniae ab anno 1994 usque in 1999, iterum ab 2002 usque in 2007, in  intervallo temporis primus minister a die 1 Octobris 1999 ad 28 Ianuarii 2002 meruit. Rector generalis fuit a die 12 Martii 2011 ad 16 Octobris 2013 sedis Genavensis Nationum Unitarum.

Nursultan Nazarbaev die 20 Martii 2019 praesidatum renuntiante, praeses ad interim ab eo die factus est: cui titulo mox comitiis nationalibus electus die 12 Iunii eiusdem anni inauguratus est.

## Notae
## Nexus externi 
* "Tokayev sworn in as Kazakhstan’s interim president" (20 Martii 2019) apud *TASS*

Categoria:Nati 1953
Categoria:Homines vivi
Categoria:Politici Kazachstaniae
Categoria:Legati Kazachstaniae
Categoria:Duces civitatum
Categoria:Gubernatores civitatum
Categoria:Ministri rerum externarum
Categoria:Alumni Instituti Coniunctionum Internationalium Moscuensis
Categoria:Alumni Universitatis Linguarum Culturarumque Pechinensis
Categoria:Magistratus Nationum Unitarum
Iconismus resonantia magnetica factus

thumb|Apparatus **iconismum resonantia magnetica faciens**
**Iconismus resonantia magnetica factus** (abbreviatura **IRM**) est in medicina actio diagnostica iconismi medici campis magneticis et undis radioelectricis utens, in qua phaenomenon physicum resonantiae magneticae nuclearis applicatur.

Radii X, quibus scanner radiis X operans utitur, in IRM *non* adhibentur.

IRM technica versatilis est. Derivantur IRM diffusionis (iconismus tractus neuronales ostendens) et IRM functionalis (fluxum sanguinis ostendens).

Anno 2003 Paulus C. Lauterbur et Petrus Mansfield Praemium Nobelianum physiologiae et medicinae ratione inventi IRM acceperunt.

## Pinacotheca 

Fasciculus:Structural MRI animation.ogv|Series cerebri imaginum resonantia magnetica factarum.

* Alfredus Kastler
* Ingeniaria biomedica
* Positronibus Emissis Tomographia
* Scanner radiis X operans

## Notae 
Categoria:Iconismus medicus
Mohuchahangoukou

**Mohuchahangoukou** est locus archaeologicus in provincia autonoma Xinjiang Sericae. Ibi homines saeculorum fere I et II p.C.n., populi fortasse Wusun, agros suos sub climate arido colentes systemata irrigationis construxerunt.

## Bibliographia 
* Yuqi Li et al., "Farming strategies of 1st millennium CE agro-pastoralists on the southern foothills of the Tianshan Mountains: A geoarchaeological and macrobotanical investigation of the Mohuchahangoukou (MGK) site, Xinjiang, China" in *PLOS One* (5 Iunii 2019)
* Yuqi Li, Michael Storozum, Xin Wang, Wu Guo, "Early irrigation and agropastoralism at Mohuchahangoukou (MGK), Xinjiang, China" in *Archaeological Research in Asia* (Octobri 2017)

## Nexus externi 
Categoria:Loci archaeologici Sericae
Categoria:Xinjiang
Categoria:Historia agriculturae
Categoria:Archaeologia aquaeductionis
Alcmaria

**Alcmaria**, (sermone neerlandico **Alkmaar**) est urbs fere 108 000 incolarum Bataviae, sita in Hollandia Septentrionali.

## Cives clari 
### Nati 
* Petrus Nannius, humanista (1500-1557).
* Metius, mathematicus,
* Cornelius Jacobszoon Drebbel
* Gulielmus Hofdijk, scriptor et paedagogus

### Hic vixerunt 
* Henricus Gulielmus Bakhuis Roozeboom,
* Cornelius Berkhouwer,

### Mortui 
* Fridericus de Houtman,

## Notae 
## Nexus interni 
* Miraculum eucharisticum Alcmariae

## Nexus externi 
* Situs interretialis urbis

Categoria:Urbes Nederlandiae
Portus Magnus (Vandalitia)

**Portus Magnus** (gen. *Portūs Magni*; Hispanice: Almería) est urbs circiter 200 000 incolarum in Provincia Portus Magni (Vandalitia), in Hispania, ab Abderramano III phylarcha Cordubae condita anno 995.

## Nexus externi 
Categoria:Urbes Hispaniae
Categoria:Portus maris Mediterranei
Categoria:Condita 995
Almeria (urbs Flevolandiae)

thumb|Castellum Almeriae, non perfectum.

*Id est urbs Bataviae. Si urbem Hispanice Almería dictam cognoscere vis, vide Portus Magnus (Vandalitia); si asteroidem cognoscere vis, vide 5879 Almeria.
**Almeria** (Batave *Almere*) est urbs fere 208&thinsp;000 incolarum Bataviae, in provincia Flevolandia sita.

## Historia 
Homines iam tempore Neolithici in terris Almeriae habitabant (et multas res archaeologicas ibi invenerunt), sed terrae serius a mari inundatae sunt.

Urbs anno 1975 condita est in terris artificiose factis, Isala lacu partim siccando. Nomen Batavum accepit lacus *Almere* sive *Aelmere* et in lingua Latina mediaevali *Almeria* (id est lacus Flevum a Pomponio Mela in *Chorographia'' sua descriptus).

## Notae 
## Nexus externi 
* Situs interretialis urbis

Categoria:Urbes Nederlandiae
Categoria:Condita 1975
Coitus innocuus

[thumb|upright=0.8|[Praeservativum (contraceptivum)|Praeservativum externum ad penem, digitos, aliamve corporis partem tegendam adhiberi potest.]]
[thumb|upright=0.8|[Impedimentum dentale|Impedimenta dentalia adhiberi possunt ad vulvam vel anum tegendum cum homines cunnilingo vel anilingo utantur ad coitum innocuum efficiendum.]]
[thumb|upright=0.8|[Praeservativum feminum|Praeservativa femina.]]
[thumb|upright=0.8|[Mulier se sexualiter excitat. Impressio *shunga* Kunisadae, artificis Iaponiensis.]]
[thumb|upright=0.8|[Penis manu stimulatus. Hydrochroma Ioannis Nepomucensis Geiger, 1840.]]

**Coitus innocuus** est agitatio sexualis quae rationibus vel instrumentis (sicut praeservativis) utitur ad periculum minuendum morborum venereorum transmittendorum aut adipiscendorum, praecipue morborum deficientiae immunitatis acquisitae.

* Abstinentia sexualis
* Actus sexuales
* Caelibatus
* Coitus interruptus
* Coitus sine ephippio
* Diaphragma
* Ligatio tubalis
* Masturbatio
* Munus manuale
* Planned parenthood
* Sexus
* Sexus analis
* Spermicidium
* Vasectomia

## Notae 
## Bibliographia 
* Landsburg, Steven E. 2007. *More sex is safer sex: the unconventional wisdom of economics.* Novi Eboraci: Free Press. ISBN 9781416532217, ISBN 1416532218.
* Lerman, Evelyn. 2000. *Safer sex: the new morality.* Buena Park Californiae: Morning Glory Press. ISBN 188535665X, ISBN 1885356668.
* Nevid, Jeffrey S., cum Fern Gotfried. 1995. *Choices: sex in the age of STDs.* Bostoniae: Allyn and Bacon. ISBN 0205172040.
* Nourse, Alan Edward. 1988. *Teen guide to safe sex.* Franklin Watts Library. Novi Eboraci: Franklin Watts. ISBN 053110592X.
* Price, Joan. 2011. *Naked at our age: talking out loud about senior sex.* Berkeleiae: Seal Press. ISBN 9781580053389.
* Scotti, Angelo T., cum Thomas A. Moore. 1987. *Safe sex: what everyone should know about sexually transmitted diseases.* Toronti et Novi Eboraci: PaperJacks. ISBN 0770106412.
* Upton, Dominic, et Katie Thirlaway. 2014. *Promoting healthy behaviour: a practical guide.* Ed. secunda. Abingdon Oxoniensis: Routledge. ISBN 9780415733861, ISBN 9781447921363.

## Nexus externi 
* Berkowitz, Richard. "How to Have Sex in an Epidemic: One Approach."
* "Prevention: Sexually Transmitted Disease." Association of Genital Urinary Medicine.
* "Guidelines." British Association for Sexual health and HIV.
* "Safer-Sex Methods." HIV InSite.
* "Guide to Safer Sex." Sexuality.org.
* "Play Fair!" Libellus. Sisters of Perpetual Indulgence (Franciscopolis), U.C. San Francisco Special Collections Library.
* "Sex Positive (2008)." Pellicula documentaria de Ricardo Berkowitz in Civitatibus Foederatis annis 1980.

Categoria:Salus
Categoria:Sexualitas humana
Categoria:SIDA
Categoria:Technologia
Categoria:Valetudo
Bacchanalia

**Bacchanalia** festa Baccho dicata sunt, die sextodecimo et septimodecimo Martii mensis acta. A deo Baccho etiam nomen originemque trahunt. Ad honorem Bacchi Aventino in monte bibitum et esum est. Festorum nomen  primum anno 186 ante Christum natum apud senatus consultum de Bacchanalibus nominatur. Quod consultum factum est, ut celebrationes moderarentur.

## Bibliographia 
* Christa Frateantonio, "Bacchanal(ia)" (2006) in *Der Neue Pauly* Situs venalis
* Iohannes Nicolaus, *Commentatio de ritu antiquo et hodierno Bacchanaliorum*, Helmestadii, Typis et sumptibus Henrici Davidis Mulleri, 1679, https://books.google.fr/books?id=NN1VAAAAcAAJ&lpg=PA21-IA1&ots=QeEdsQrG9P&dq=clodius%20bacchanaliorum&hl=fr&pg=PP5#v=snippet&q=clodius&f=false

## Nexus externi 
Categoria:Feriae Romanae
Categoria:Bacchus